ወደ አርባት ጎዳና ለ3ኛ እና ለመጨረሻ ጊዜ የተመለስኩት 21ኛው የዓለም ዋንጫ በተጠናቀቀበት ማግስት ነበር፡፡ በእግረኞች አደባባዩ የዓለም ዋንጫ ቱሪስቶች ብዛት ቢቀንስም ግርግሩ እንደነበር ነው፡፡ ወደ ጎዳና የተመለስኩትም ከጎዳና ሰዓሊዎቹ በአንዱ የማታወሻ ስዕል ለመሰራት ወስኜ ነበር፡፡ ዞር ዞር እያልኩ ሰዓሊዎቹንና ስራዎቻቸውን ከተመለከትኩ በኋላ በመጨረሻም አንድ ጎልማሳን ጠጋ ብዬ ተዋወቅኩት፡፡ በራሽያ ቋንቋ ያወራ ስለነበር ከጅምሩ ለመግባባት ቢቸግረንም መሳል መፈለጌን በመረዳቱ በ400 ሩብል በኢትዮጵያ 200 ብር በ30 ደቂቃ እስልሃለሁ ብሎ እቅጩን ነገረኝ፡፡ በዋጋው ተስማምቼ ፊት ለፊቱ ካለው ወንበር ላይ ተሰየምኩለት፡፡ በራሽያ ቋንቋ እየዘፈነ አንዳንዴም እያፏጨ በ30 ደቂቃ ውስጥ ምስሌን እንደ ፎቶ ስሎ ሰጠኝና የሚገርም ማስተወሻ ስንብት ሆነልኝ፡፡
